sanesipun. d. Ambuka wedharing pangandikan kanthi cara nepangaken dhirinipun. Ambuka wedharing pangandikan wonten ingkang ngginakaken cara guyonan lan wonten ugi ingkang ngginakaken cara kanthi ngaturaken gambaran utawi ilustrasi, nanging wonten ugi medhar pangandikan ingkang binuka kanthi cara nepangaken pribadi. Upaminipun kita amurwani medhar pangandikan mila saged nepangaken pribadi kita lan sanes - sanesipun, upaminipun kita caritakaken status kita, pengalaman lan sanes sanesipun. Carita pengalamaning gesang kita ingkang sesambetan kaliyan acara, nanging satunggal bab ingkang perlu kita enget inggih punika sampun ngantos ngalembana ingkang sanget sanget dhumateng diri pribadi utawi andhaken rumaos saget (rumangsa bisa) ing dhiri kita piyambak / ngunggulaken. Sabab menawi kita rumaos saget lan nonjolaken dhiri kita piyambak mila para rawuh saget ambiji bilih kita kalebet tiyang ingkang sombong, satemah piyambakipun kirang kasengsem nggatosaken pangandikan kita. Makaten bab-bab ingkang perlu kita mangertosi saderengipun kita miwiti medhar pangandikan wonten sangajenging para rawuh, teori bab medhar pangandikan kedah kita mangertosi supados kita saged nindakaken maraga kanthi sae lan nengsemaken. 18.